**“แนวคิดในการพัฒนาปรับปรุงงาน”**

**พัฒนาแหล่งเรียนรู้ผ่านเทคโนโลยีดิจิทัล**

**มหาวิทยาลัยศรีนครินทรวิโรฒ**

**นายนคร บริพนธ์มงคล**

**นักวิชาการคอมพิวเตอร์**

**เพื่อประกอบการแต่งตั้งให้ดำรงตำแหน่งนักวิชาการคอมพิวเตอร์**

**ระดับชำนาญการ ตำแหน่งเลขที่ 76413**

**ฝ่ายบริหารข้อมูลทรัพยากร**

**เสนอผลงานเข้ารับการประเมิน ปี พ.ศ. 2563**

**“แนวคิดในการพัฒนาปรับปรุงงาน”**

**พัฒนาแหล่งเรียนรู้ผ่านเทคโนโลยีดิจิทัล**

**มหาวิทยาลัยศรีนครินทรวิโรฒ**

**นายนคร บริพนธ์มงคล**

**นักวิชาการคอมพิวเตอร์**

**เพื่อประกอบการแต่งตั้งให้ดำรงตำแหน่งนักวิชาการคอมพิวเตอร์**

**ระดับชำนาญการ ตำแหน่งเลขที่ 76413**

**ฝ่ายบริหารข้อมูลทรัพยากร**

**เสนอผลงานเข้ารับการประเมิน ปี พ.ศ. 2563**

**คำนำ**

การนำเสนอแนวคิดในการพัฒนาปรับปรุงงาน เรื่อง “พัฒนาแหล่งเรียนรู้ผ่านเทคโนโลยีดิจิทัล มหาวิทยาลัยศรีนครินทรวิโรฒ” ฉบับนี้ เป็นส่วนหนึ่งของเอกสารประกอบการขอประเมินบุคคลเพื่อแต่งตั้งให้ดำรงตำแหน่ง นักวิชาการคอมพิวเตอร์ ระดับชำนาญการ สังกัด ฝ่ายบริหารข้อมูลทรัพยากร ซึ่งผู้จัดทำได้เสนอแนวคิดในการปรับปรุงงานให้มีประสิทธิภาพยิ่งขึ้น

เอกสารฉบับนี้จัดทำขึ้นเพื่อนำเสนอแนวคิดในการพัฒนาปรับปรุงงานและแก้ไขปัญหาของฝ่ายบริหารข้อมูลทรัพยากร เพื่อช่วยลด “การให้คำปรึกษาและแก้ไขปัญหากับผู้ใช้ระบบ”
ในการใช้ระบบงานต่างๆ ให้สามารถใช้งานได้ถูกต้องและมีประสิทธิภาพ ผู้จัดทำจึงศึกษาค้นคว้าเทคโนโลยีดิจิทัลที่ช่วยพัฒนาให้เกิดการเรียนรู้ออนไลน์ ด้วยแนวคิด **“การพัฒนาตนเองด้วยตนเอง”** ขึ้น โดยการนำองค์ความรู้ที่เป็นระดับความรู้จนถึงระดับแนวปฏิบัติที่ดี (Best Practices) รวมทั้งรูปแบบสมัยนิยม เช่น คลิปวิดิโอหรือวิดิโอ บันทึกการเสวนาออไลน์ต่างๆ นำมาจัดเก็บในเทคโนโลยีดิจิทัลนี้ ซึ่งก่อให้เกิดการแลกเปลี่ยนเรียนรู้ แหล่งเรียนรู้ การพัฒนาตนเองด้วยตนเอง และป้องกันการแพร่ระบาดของเชื้อโรค COVID-19 ณ ปัจจุบัน และเป็นฐานความรู้ที่สนับสนุนให้องค์กรก้าวสู่ “องค์กรแห่งการเรียนรู้ (Learning Organization : LO)” ต่อไป โดยผู้จัดทำเลือกใช้เครื่องมือ “Moodle” ซึ่งเป็นแพลทฟอร์มการเรียนรู้ออนไลน์ระบบเปิดที่ไม่เสียค่าลิขสิทธิ์ (Open source learning platform) ในการพัฒนาปรับปรุงงานครั้งนี้

ผู้จัดทำหวังเป็นอย่างยิ่งว่าบุคลากรจะร่วมกันพัฒนามหาวิทยาลัยและผลักดันสู่การปฏิรูปประเทศสู่ดิจิทัลไทยแลนด์ (Digital Thailand) หมายถึง ยุคที่ประเทศไทยสามารถสร้างสรรค์ และใช้ประโยชน์จากเทคโนโลยีดิจิทัลอย่างเต็มศักยภาพในการพัฒนาโครงสร้างพื้นฐาน นวัตกรรม ข้อมูล ทุนมนุษย์ และทรัพยากรอื่นใด เพื่อขับเคลื่อนการพัฒนาเศรษฐกิจและสังคมของประเทศไปสู่ความมั่นคง มั่นคั่ง และยั่งยืน

 นคร บริพนธ์มงคล

 ผู้ขอรับการประเมิน

**สารบัญ**

**หน้า**

[บทนำ 1](#_Toc166500907)

[ความเป็นมา 2](#_Toc166500908)

[ความสำคัญและที่มาของแนวคิดและปัญหา 4](#_Toc166500909)

[แนวทางในการปรับปรุงหรือพัฒนางาน 5](#_Toc166500910)

[ผลที่คาดว่าจะได้รับ 7](#_Toc166500911)

[ตัวชี้วัดความสำเร็จ 9](#_Toc166500912)

**สารบัญรูปภาพ**

[รูปภาพที่ 1 แนวคิดการพัฒนาและปรับปรุงงาน 8](#_Toc166501200)

**สารบัญตาราง**

[ตารางที่ 1 แผนการดำเนินงาน 9](#_Toc166501361)

# บทนำ

 กรอบแนวคิดการปรับปรุงงานหรือสร้างนวัตกรรมพัฒนางานนั้นต้องสามารถตอบสนองวิสัยทัศน์หรือสนับสนุนแผนยุทธศาสตร์ของส่วนงานหรือองค์กรได้ เพื่อให้เกิดการดำเนินงานขับเคลื่อนในทิศทางเดียวกันและขับเคลื่อนองค์กรไปสู่เป้าหมายอย่างมีประสิทธิภาพและยั่งยืน ซึ่งมหาวิทยาลัยศรีนครินทรวิโรฒ ได้กำหนดแผนยุทธศาสตร์ 15 ปี (พ.ศ. 2553 – 2567) ในประเด็นยุทธศาสตร์ ที่ 5. พัฒนาระบบบริหารที่มีคุณภาพโดยใช้เครื่องมือทางการบริหารและเทคโนโลยีสารสนเทศที่เหมาะสม และด้วยกลยุทธ์นำระบบเทคโนโลยีสารสนเทศมาใช้ในการปฏิบัติงาน (รหัส SAP16) ผู้จัดทำจึงนำเสนอการพัฒนาแหล่งเรียนรู้ผ่านเทคโนโลยีดิจิทัลด้วยแนวคิด “การพัฒนาตนเองด้วยตนเอง” ขึ้น และสามารถรองรับระบบงานภาครัฐที่เปลี่ยนแปลงไปได้ ผนวกกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม (พ.ศ. 2561 – 2580) ของสำนักงานคณะกรรมการดิจิทัลเพื่อเศรษฐกิจและสังคมแห่งชาติ กระทรวงดิจิทัลเพื่อเศรษฐกิจและสังคม ในการปฏิรูปประเทศสู่ดิจิทัลไทยแลนด์ (Digital Thailand) หมายถึง ยุคที่ประเทศไทยสามารถสร้างสรรค์ และใช้ประโยชน์จากเทคโนโลยีดิจิทัลอย่างเต็มศักยภาพในการพัฒนาโครงสร้างพื้นฐาน นวัตกรรม ข้อมูล ทุนมนุษย์ และทรัพยากรอื่นใด เพื่อขับเคลื่อนการพัฒนาเศรษฐกิจและสังคมของประเทศไปสู่ความมั่นคง มั่นคั่ง และยั่งยืน

 การพัฒนาแหล่งเรียนรู้ผ่านเทคโนโลยีดิจิทัล มหาวิทยาลัยศรีนครินทรวิโรฒ จะก่อให้เกิดการแลกเปลี่ยนเรียนรู้ แหล่งเรียนรู้ การพัฒนาตนเองด้วยตนเอง และป้องกันการแพร่ระบาดของเชื้อโรค COVID-19 ณ ปัจจุบัน ซึ่งการพัฒนาแหล่งเรียนรู้เป็นเครื่องมือในการพัฒนา “ทุนมนุษย์” เป็นหนึ่งในศูนย์กลางด้านกำลังคนดิจิทัลของภูมิภาค ทั้งในรายสาขาและผู้เชี่ยวชาญดิจิทัล ตามภูมิทัศน์ดิจิทัลของประเทศไทย (Thailand Digital Landscape) ของระยะที่ 4 Global Digital Leadership คือ ประเทศไทยอยู่ในกลุ่มประเทศที่พัฒนาแล้ว

ผู้จัดทำคาดหวังเป็นอย่างยิ่งว่าแนวคิดการพัฒนาแหล่งเรียนรู้ผ่านเทคโนโลยีดิจิทัล มหาวิทยาลัยศรีนครินทรวิโรฒ ฉบับนี้จะมีผลประโยชน์ในการพัฒนากระบวนการเรียนรู้ให้กับบุคลากรของมหาวิทยาลัย และเป็นฐานความรู้ที่สนับสนุนให้องค์กรก้าวสู่ “องค์กรแห่งการเรียนรู้ (Learning Organization : LO)” ต่อไป

# ความเป็นมา

 **แนวคิดในการพัฒนาปรับปรุงงาน** หมายถึง แนวคิด วิสัยทัศน์ หรือแผนงานที่จะทำในอนาคต เพื่อพัฒนางานในตำแหน่งที่จะได้รับการแต่งตั้ง และมีความสอดคล้องกับแผนยุทธศาสตร์ของส่วนงาน รวมทั้งต้องเป็นแนวคิดหรือแผนงานที่สามารถนำไปปฏิบัติได้จริง

 ฝ่ายบริหารข้อมูลทรัพยากร (SWU-ERP) เป็นส่วนงานหนึ่งภายในสำนักงานอธิการบดี มหาวิทยาลัยศรีนครินทรวิโรฒ เริ่มดำเนินงานตั้งแต่ 1 พฤศจิกายน 2559 และได้รับการยกฐานะขึ้นเป็นส่วนงานราชการนาม “ฝ่ายบริหารข้อมูลทรัพยากร” เมื่อวันที่ 13 ธันวาคม 2559 โดยมีประกาศมหาวิทยาลัย ฉบับที่ 4/2559 เมื่อวันที่ 23 กรกฎาคม 2559 เรื่อง การจัดตั้งส่วนงานของมหาวิทยาลัยฯ และประกาศมหาวิทยาลัยศรีนครินทรวิโรฒ ฉบับที่ 10/2559 เรื่องการแบ่งหน่วยงานภายในของส่วนงาน พ.ศ. 2559 โดยมีรองอธิการบดีฝ่ายบริหารทำหน้าที่ในการกำกับดูแล ฝ่ายบริหารข้อมูลทรัพยากรมีภารกิจหลักในด้านการวิเคราะห์เทคโนโลยี พัฒนา ผลักดัน และเผยแพร่ ระบบบริหารทรัพยากรมหาวิทยาลัย (SWU-ERP) เพื่อการบริหารมหาวิทยาลัย โดยมีวิสัยทัศน์ “พัฒนาเทคโนโลยีดิจิทัลเพื่อการบริหารมหาวิทยาลัย”

 ตลอดระยะเวลาที่ผ่านมาฝ่ายบริหารข้อมูลทรัพยากรได้มุ่งมั่นพัฒนาและบริการระบบเทคโนโลยีดิจิทัลอย่างต่อเนื่อง โดยพัฒนาเครื่องมือด้วยเทคโนโลยีดิจิทัลในการพัฒนาและ ปรับปรุงงานให้กับส่วนงานของมหาวิทยาลัย ได้มีเครื่องมือช่วยสนับสนุนการดำเนินงานให้ข้อมูลมีความถูกต้อง ความน่าเชื่อถือ ความปลอดภัย ลดระยะเวลาการดำเนินงาน ลดการใช้กระดาษ และปฏิบัติงานคล้องตัวอย่างประสิทธิภาพผ่านเทคโนโลยีดิจิทัล โดยปัจจุบันมีเทคโนโลยีดิจิทัลที่พัฒนาและบริการดังต่อไปนี้

1. ระบบบริหารทรัพยากรมหาวิทยาลัย (SWU-ERP)
2. เว็บไซท์ ถาม-ตอบ ระบบบริหารทรพัยากรมหาวิทยาลัย (FAQ SWU-ERP)
3. ระบบข้อมูลผู้ค้า (SWU-BP)
4. ระบบสารบรรณอิเล็กทรอนิกส์ (E-Saraban)
5. ระบบบริหารข้อมูลส่วนบุคคล (SWU-ESS)
6. ระบบแจ้งโอนเงินทางอิเล็กทรอนิกส์ (M-Transfer)
7. ระบบคำขอตั้งงบประมาณ (SWU-Budget)
8. ระบบประกันสุขภาพกลุ่ม (SWU-Health Care)
9. ระบบเรียนรู้ออนไลน์ (SWU-SLC)
10. บริการเทคโนโลยีดิจิทัลและการสื่อสาร สำนักงานอธิการบดี

 เทคโนโลยีดิจิทัลที่ถูกพัฒนาและบริการที่เพิ่มขึ้นอย่างต่อเนื่องนั้น ต้องดำเนินงานควบคู่การบริการผู้ใช้เทคโนโลยีดิจิทัลให้สามารถใช้งานได้ถูกต้องและมีประสิทธิภาพ โดยเฉพาะการให้ความรู้ความเข้าใจในการใช้งานระบบต่างๆ รวมทั้งการแก้ไขปัญหาที่เกิดขึ้นด้วยเช่นกัน ปัจจุบันบุคลากรฝ่ายบริหารข้อมูลทรัพยากรมีจำนวน 12 ท่าน เมื่อเทียบกับระบบงาน 10 ระบบ จะมีอัตราส่วนใกล้เคียง 1 ต่อ 1 ของสัดส่วนระบบงานและบุคคลกร ซึ่งไม่เพียงพอต่อการพัฒนาและบริการได้ทันทีและเพียงพอกับความต้องการของผู้ใช้ระบบ

 ดังนั้น ผู้จัดทำจึงนำเสนอเทคโนโลยีดิจิทัลที่ช่วยพัฒนาให้เกิดการเรียนรู้ออนไลน์ ด้วยแนวคิด “การพัฒนาตนเองด้วยตนเอง” ขึ้น โดยการนำองค์ความรู้ที่เป็นระดับความรู้จนถึงระดับแนวปฏิบัติที่ดี (Best Practices) รวมทั้งรูปแบบสมัยนิยม เช่น คลิปวิดิโอหรือวิดิโอ บันทึกการเสวนาออไลน์ต่างๆ นำมาจัดเก็บในเทคโนโลยีดิจิทัลนี้ ซึ่งก่อให้เกิดการแลกเปลี่ยนเรียนรู้ แหล่งเรียนรู้ การพัฒนาตนเองด้วยตนเอง และป้องกันการแพร่ระบาดของเชื้อโรค COVID-19 ณ ปัจจุบัน และเป็นฐานความรู้ที่สนับสนุนให้องค์กรก้าวสู่ “องค์กรแห่งการเรียนรู้ (Learning Organization : LO)” ต่อไป

# ความสำคัญและที่มาของแนวคิดและปัญหา

 อธิบายถึงลักษณะงานปัจจุบันสภาพการทำงาน รวมทั้งอธิบายถึงเหตุผลความจำเป็นมีเหตุจูงใจอย่างไร หรือสภาพปัญหาปัจจุบันของงานอะไร จึงเป็นเหตุให้นำเสนอแนวคิดหรือวิธีการเพื่อพัฒนางานหรือปรับปรุงงานให้เกิดประสิทธิภาพสามารถนำไปใช้ประโยชน์ของการทำงานได้จริง

 ฝ่ายบริหารข้อมูลทรัพยากรดำเนินการพัฒนาและบริการระบบเทคโนโลยีดิจิทัลอย่างต่อเนื่อง รวมทั้งให้คำปรึกษาระบบเทคโนโลยีดิจิทัลด้วยเช่นกัน จากที่กล่าวข้างต้นฝ่ายบริหารข้อมูลทรัพยากรดำเนินการพัฒนาและบริการ 10 ระบบแล้วนั้น กระบวนการการจัดอบรม
การให้ความรู้ความเข้าใจ การให้คำปรึกษาและแก้ไขปัญหากับผู้ใช้ (User) เป็นหัวใจสำคัญในการขับเคลื่อนให้ผู้ใช้สามารถใช้งานระบบได้อย่างมีประสิทธิภาพ ซึ่งการปฏิบัติงานจริงอาจเกิดเหตุการณ์หรือปัจจัยอื่นๆ ที่นอกเหนือจากการอบรม เช่น นโยบาย กฎระเบียบหรือกฎหมายที่เปลี่ยนแปลงไป ซึ่งอาจจะมีผลต่อกระทบระบบงานด้วยเช่นกัน

 ดังนั้น “การให้คำปรึกษาและแก้ไขปัญหากับผู้ใช้ระบบ” ยังคงควบคู่กับระบบงานต่อไป ในทางกลับกันการให้คำปรึกษาและแก้ไขปัญหากับผู้ใช้ที่เกิดขึ้นทุกวัน และใช้ระยะเวลานานในการแก้ไขปัญหาแต่ละครั้ง อาจจะกลายเป็นปัญหาต่อการพัฒนาระบบหรือการศึกษาค้นคว้านวัตกรรมใหม่เพื่อพัฒนางานด้วยเช่นกัน

 ผู้จัดทำสามารถจำแนกปัญหาการให้บริการได้ดังนี้

1. ผู้ใช้ไม่เข้ารับการอบรมในช่วงระยะเวลาที่จัดอบรม
2. ผู้ใช้ขาดแหล่งเรียนรู้การอบรมย้อนหลัง
3. ผู้ใช้ขาดความรู้ความเข้าใจของระบบและการใช้งานระบบ
4. ผู้ใช้ไม่ศึกษาเอกสารคู่มือการอบรมอย่างละเอียด
5. ผู้ใช้มีความรู้หลากหลายระดับ และใช้เวลาการเรียนรู้แตกต่างกัน
6. ขาดแหล่งรวบรวมองค์ความรู้ที่รองรับหลากหลายรูปแบบ
7. ขาดเครื่องมือวัดผล / แบบทดสอบ องค์ความรู้
8. รูปแบบองค์ความรู้มีเฉพาะไฟล์เอกสาร

#

# แนวทางในการปรับปรุงหรือพัฒนางาน

 เป็นข้อเสนอในการปรับปรุงหรือพัฒนางานโดยแสดงให้เห็นว่าข้อเสนอนั้น สามารถนำไปปฏิบัติได้อย่างเป็นรูปธรรม สอดคล้องกับสถานการณ์และความเป็นจริง ทั้งนี้ ข้อเสนอนั้นต้องระบุแนวทางและวิธีการรมถึงช่วงเวลาที่จะนำไปปฏิบัติให้เห็นผลได้อย่างชัดเจน (ข้อเสนอต้องสอดคล้องกับแนวความคิดของผู้ขอประเมินจากผลการวิเคราะห์ และเป็นข้อเสนอที่ผู้ขอประเมินสามารถดำเนินการได้ด้วยตัวเอง โดยจะมีการติดตามผลภายหลัง)

 จากปัญหาที่กล่าวมาแล้วนั้น ผู้จัดทำจึงขอนำเสนอเทคโนโลยีดิจิทัลที่ทำให้เกิดการเรียนรู้ออนไลน์ด้วยแนวคิด “การพัฒนาตนเองด้วยตนเอง” ซึ่งเป็นเครื่องมือบนอินเทอร์เน็ตและสามารถเข้าถึงด้วยอุปกรณ์มือถือได้ทุกที่ตลอดเวลา โดยการนำองค์ความรู้ที่เป็นระดับความรู้จนถึงระดับแนวปฏิบัติที่ดี (Best Practices) รูปแบบไฟล์ดิจิทัล รวมทั้งแบบสมัยนิยม เช่น คลิปวิดิโอหรือวิดิโอ บันทึกการเสวนาออไลน์ต่างๆ นำมาจัดเก็บในเทคโนโลยีดิจิทัลนี้ และสามารถจัดทำเครื่องมือวัดผลหรือแบบทดสอบ วัดผลความรู้ความเข้าใจของผู้เรียนรู้ได้ทันที ผู้จัดทำเลือกใช้เครื่องมือ “Moodle” ซึ่งเป็นแพลทฟอร์มการเรียนรู้ออนไลน์ระบบเปิดที่ไม่เสียค่าลิขสิทธิ์ (Open source learning platform) โดยมีแนวทางการดำเนินการดังนี้

1. การวิเคราะห์ ศึกษา ติดตั้ง และทดสอบเครื่องมือ “Moodle”
2. ผู้เรียน / ผู้ใช้ สามารถเข้าระบบด้วยบัวศรีไอดี “BUASRI ID”
3. การเข้าระบบจากเครือข่ายสาธารณะต้องผ่าน VPN ของมหาวิทยาลัย
4. การเรียนรู้ออนไลน์ผ่านเว็บเบราว์เซอร์คอมพิวเตอร์ สมาร์ทโฟน และแท็บเล็ต
5. ระบบสามารถจัดเก็บองค์ความรู้เป็นหมวดหมู่
6. ระบบสามารถกำหนดองค์ความรู้เป็นหัวข้อ บทเรียน หรือระดับ
7. ระบบสามารถจัดเก็บองค์ความรู้ได้หลายรูปแบบ เช่น เช่น ไฟล์ดิจิทัล คลิปวิดิโอหรือวิดิโอ บันทึกการเสวนาออนไลน์ และบันทึกการอบรมออนไลน์
8. ระบบสามารถวัดผลหรือแบบทดสอบผู้เรียน
9. ระบบสามารถจัดทำสถิติผู้เรียนแต่ละหัวข้อหรือบทเรียนได้

 แนวทางการพัฒนางาน “การพัฒนาแหล่งเรียนรู้ผ่านเทคโนโลยีดิจิทัล” ครั้งนี้ ผู้จัดทำได้ทดสอบแนวทางและนำไปทดสอบปฏิบัติงานควบคู่การจัดทำเอกสารฉบับนี้ โดยปีงบประมาณ 2564 – 2565 ฝ่ายบริหารข้อมูลทรัพยากรนำร่องผลักดันนำองค์ความรู้จัดเก็บในระบบ ผลักดันผู้ใช้ใช้ระบบ และเผยแพร่ให้เกิดการใช้งานเพิ่มขึ้นด้วยเช่นกัน

# ผลที่คาดว่าจะได้รับ

 ระบุผลที่คาดหมาย หรือมุ่งหวังที่จะให้เกิดขึ้นจากการเสนอแนวคิด วิธีการหรือข้อเสนอเพื่อพัฒนางานหรือปรับปรุงงานให้มีประสิทธิภาพมากขึ้น ซึ่งผลงานดังกล่าวอาจต้องแสดงได้ทั้งเชิงปริมาณและเชิงคุณภาพ ตลอดจนช่วงเวลาที่คาดว่าผลงานดังกล่าวจะได้รับประโยชน์ต่อบุคคล เป้าหมาย และเกิดผลงานที่สามารถวัดได้อย่างเป็นรูปธรรม

 จากปัญหาที่กล่าวมาแล้วนั้น ผู้จัดทำจึงขอนำเสนอเทคโนโลยีดิจิทัลที่ทำให้เกิดการเรียนรู้ออนไลน์ด้วยแนวคิด “การพัฒนาตนเองด้วยตนเอง” ซึ่งเป็นเครื่องมือบนอินเทอร์เน็ตและสามารถเข้าถึงด้วยอุปกรณ์มือถือได้ทุกที่ตลอดเวลา โดยการนำองค์ความรู้ทั้งที่เป็นระดับความรู้จนถึงระดับแนวปฏิบัติที่ดี (Best Practices) รูปแบบไฟล์ดิจิทัล รวมทั้งแบบสมัยนิยม เช่น คลิปวิดิโอหรือวิดิโอ บันทึกการเสวนาออไลน์ต่างๆ นำมาจัดเก็บในเทคโนโลยีดิจิทัลนี้ และสามารถจัดทำเครื่องมือวัดผลหรือแบบทดสอบ วัดผลความรู้ความเข้าใจของผู้เรียนรู้ได้ทันที ผู้จัดทำเลือกใช้เครื่องมือ “Moodle” ซึ่งเป็นแพลทฟอร์มการเรียนรู้ออนไลน์ระบบเปิดที่ไม่เสียค่าลิขสิทธิ์ (Open source learning platform) โดยสมารถนำมาพัฒนาและปรับปรุงงานได้ดังนี้

1. ผู้เรียนสามารถเข้าอบรมออนไลน์และเรียนรู้ได้ตลอดเวลา
2. ผู้เรียนสามารถเข้าถึงด้วยอุปกรณ์คอมพิวเตอร์ สมาร์ทโฟน และแท็บเล็ตได้ทุกที่ที่มีระบบอินเทอร์เน็ต
3. เกิดแหล่งรวบรวมองค์ความรู้และแหล่งเรียนรู้ออนไลน์
4. มีองค์ความรู้หลายรูปแบบ เช่น ไฟล์ดิจิทัล คลิปวิดิโอหรือวิดิโอ บันทึกการเสวนาออนไลน์ และบันทึกการอบรมออนไลน์
5. สามารถจำแนกองค์ความรู้เป็นหัวข้อ บทเรียน หรือระดับแตกต่างกันได้
6. สามารถวัดผลหรือแบบทดสอบความรู้ความเข้าใจของผู้เรียนได้
7. สามารถจัดทำสถิติผู้เรียนรู้แต่ละหัวข้อหรือบทเรียนได้
8. สามารถลดการใช้กระดาษได้
9. สามารถป้องกันการแพร่ระบาดของเชื้อโรค COVID-19 ณ ปัจจุบัน

 ผู้จัดทำคาดหวังว่าระบบจะสามารถตอบสนองแนวทางในการปรับปรุงหรือพัฒนางานตามสมมุติฐานทั้ง 9 ข้อ ได้ ขณะที่จำนวนองค์ความรู้จะเพิ่มขึ้นมากน้อยเพียงใดต้องอาศัยการสนับสนุนและความร่วมมือจากทุกส่วนงานด้วยเช่นกัน

**รูปภาพที่ 1 แนวคิดการพัฒนาและปรับปรุงงาน**

**ผลงานเชิงปริมาณ**

1. ระบบการเรียนรู้ออนไลน์ 1 ระบบ
2. องค์ความรู้ 6 เรื่อง
3. ลดการใช้กระดาษ
4. ลดค่าใช้จ่ายการจัดอบรม

**ผลงานเชิงคุณภาพ**

1. แหล่งเรียนรู้ออนไลน์และเรียนรู้ได้ตลอดเวลา
2. เรียนรู้ผ่านอุปกรณ์คอมพิวเตอร์ สมาร์ทโฟน และแท็บเล็ต
3. จำแนกองค์ความรู้เป็นหัวข้อ บทเรียน หรือระดับแตกต่างกันได้
4. วัดผลหรือแบบทดสอบความรู้ความเข้าใจของผู้เรียนได้
5. จัดทำสถิติผู้เรียนรู้แต่ละหัวข้อหรือบทเรียนได้
6. สามารถป้องกันการแพร่ระบาดของเชื้อโรค COVID-19 ณ ปัจจุบัน

 ผู้จัดทำได้ทดสอบแนวทางและนำไปทดสอบปฏิบัติงานควบคู่การจัดทำเอกสารฉบับนี้ ตั้งเป้าหมายปีงบประมาณ 2564 ทำการศึกษา พัฒนาเครื่องมือ และทดสอบการใช้งาน โดยนำร่องผลักดันกับฝ่ายบริหารข้อมูลทรัพยากรนำองค์ความรู้จัดเก็บในระบบ และปีงบประมาณ 2565 ผลักดันผู้ใช้ใช้ระบบและเผยแพร่ให้เกิดการใช้งานเพิ่มขึ้น

# ตัวชี้วัดความสำเร็จ

 แสดงกิจกรรมและระบุตัวชี้วัดที่สามารถนำมาใช้วัดผลสำเร็จจากการเสนอแนวคิด วิธีการหรือข้อเสนอ เพื่อพัฒนางานหรือปรับปรุงได้อย่างชัดเจน ถูกต้องและน่าเชื่อถือ สามารถตรวจสอบได้อย่างมีประสิทธิภาพและประสิทธิผล ซึ่งอาจมีการติดตามภายหลังการแต่งตั้งแล้ว

 ผู้จัดทำคาดหวังให้เกิดการพัฒนาตนเองผ่านการเรียนรู้ออนไลน์ เพื่อช่วยให้ผู้ใช้ระบบต่างๆ มีองค์ความรู้ในการใช้งานได้ถูกต้อง มีประสิทธิภาพ และลดความผิดพลาดการปฏิบัติงาน โดยกำหนดกิจกรรม ตัวชี้วัด และระยะเวลา การดำเนินงานดังนี้

|  |  |  |  |
| --- | --- | --- | --- |
|  | กิจกรรม | ตัวชี้วัด | ระยะเวลา |
| 1 | พัฒนาระบบเรียนรู้ออนไลน์ | 1 ระบบ | ปี 2564 |
| 2 | สร้างองค์ความรู้ระบบบริหารทรัพยากรมหาวิทยาลัย | 4 เรื่อง | ปี 2564 |
| 3 | สร้างองค์วามรู้ระบบข้อมูลผู้ค้า | 1 เรื่อง | ปี 2564 |
| 4 | สร้างองค์ความรู้ระบบประกันสุขภาพกลุ่ม | 1 เรื่อง | ปี 2564 |
| 5 | ผลักดันให้เรียนรู้ออนไลน์จากองค์ความรู้ที่จัดทำขึ้น | 6 เรื่อง | ปี 2565 |
| 6 | ประเมินผลผู้เรียนออนไลน์ | 6 เรื่อง | ปี 2565 |
| 7 | วิเคราะห์สถิติผู้เรียนออนไลน์ | 6 เรื่อง | ปี 2565 |

ตารางที่ 1 แผนการดำเนินงาน

 กิจกรรมขั้นตอนที่ 1 – 4 ผู้จัดทำสามารถพัฒนาและควบคุมระยะเวลาการดำเนินการได้ ขณะที่ขั้นตอนที่ 5 – 7 มีปัจจัยผู้ใช้ (User) เข้ามาเกี่ยวข้องซึ่งอาจจะเป็นปัจจัยที่ควบคุมไม่ได้ ซึ่งต้องติดตามเป็นระยะต่อไป ดังนั้นการเรียนรู้ออนไลน์ด้วยแนวคิด “การพัฒนาตนเองด้วยตนเอง” เป็นรูปแบบการเรียนรู้ที่ต้องเปลี่ยนแปลงพฤติกรรมตนเอง ซึ่งต้องใช้ระยะเวลาดำเนินการหรืออาจจะต้องใช้การเรียนรู้แบบห้องอบรมในช่วงแรกควบคู่กับการเรียนรู้ออนไลน์ไปด้วย และติดตาม ขยายผลผู้เรียนในการก้าวสู้การเรียนรู้ออนไลน์เต็มรูปแบบต่อไป โดยทุกส่วนงานต้องให้การสนับสนุนและช่วยกันผลักดันด้วยเช่นกัน เช่น ผู้ใช้ลดการติดต่อสอบถามปัญหากับเจ้าหน้าที่เป็นการค้นคว้าคำตอบจากแหล่งเรียนรู้ออนไลน์เป็นลำดับแรกเพื่อการแก้ไขปัญหาเบื้องต้นก่อน และถ้าไม่ได้รับคำตอบจึงติดต่อสอบถามกับเจ้าหน้าที่ต่อไป เป็นต้น

 สุดท้ายนี้ ผู้จัดทำหวังเป็นอย่างยิ่งว่าบุคลากรจะร่วมกันพัฒนามหาวิทยาลัยและสนับสนุนการปฏิรูปประเทศสู่ดิจิทัลไทยแลนด์ (Digital Thailand) หมายถึง ยุคที่ประเทศไทยสามารถสร้างสรรค์ และใช้ประโยชน์จากเทคโนโลยีดิจิทัลอย่างเต็มศักยภาพในการพัฒนาโครงสร้างพื้นฐาน นวัตกรรม ข้อมูล ทุนมนุษย์ และทรัพยากรอื่นใด เพื่อขับเคลื่อนการพัฒนาเศรษฐกิจและสังคมของประเทศไปสู่ความมั่นคง มั่นคั่ง และยั่งยืน